[{"text_idx": "#000002", "text": "Ec\u0302 se oni konsideras c\u0302iujn enaerigojn kiuj estas kau\u0306zitaj de produktado, prizorgado kaj forzorgado, biciklado kau\u0306zas konsiderinde malpli da enaerigoj de karbondioksido ol veturado per au\u0306tomobilo."}, {"text_idx": "#000003", "text": "Averag\u0302a homo kiu por siaj veturoj s\u0302ang\u0302as de au\u0306tomobilo al biciklo, tiu s\u0302paras per tio 3,2 kilogramojn da karbondioksido en tago.\nTion elkalkulis internacia esplorista teamo interalie el enketado de pli ol 3800 personoj el sep eu\u0306ropaj urboj."}, {"text_idx": "#000004", "text": "Plej multaj piedirataj vojoj longas g\u0302is du kilometrojn, 5 km estas prefere veturataj per biciklo kaj 10 km estas distanco por uzo de pedeleko.\nTamen plej multaj vojoj de tiuj longecoj estas realigataj per au\u0306tomobilo.\nKaj c\u0302e tiuj mallongaj distancoj la au\u0306tomobiloj ec\u0302 kau\u0306zas pli da enaerigoj pro la \"malvarmaj startoj\".\nLa enaerigoj de karbondioksido reduktig\u0302as je 14 procentoj por c\u0302iu kroma biciklado kaj je 62 procentoj por c\u0302iu evitita au\u0306tomobila veturado.\nTiajn ekkonojn la politiko pri trafiko devus konsideri, opinias la esplorista teamo."}, {"text_idx": "#000005", "text": "La supozo ke biciklado au\u0306 piedirado kau\u0306zas malpli da enaerigoj de karbondioksido ol la sinmovo per motoraj veturiloj ne estas nova.\nTamen lau\u0306 la opinio de la esploristoj oni ne sufic\u0302e sciis kiom da varmdomaj gasoj sub konsidero de diversaj faktoroj estus els\u0302pareblaj."}, {"text_idx": "#000008", "text": "Plua manko de studaj\u0302oj estas lau\u0306 la esploristoj ke ili temas nur pri enaerigoj de karbondioksido el la fina konsumo.\nC\u0302i tie oni konsideras ankau\u0306 la enaerigojn el la produktado, prizorgado kaj forzorgado de bicikloj kaj krome ankau\u0306 de baterioj kaj motoroj de pedelekoj.\nAldonaj korpaj aktivecoj povus konduki al s\u0302ang\u0302oj de sinnutrado kaj tiel same al s\u0302ang\u0302itaj enaerigoj de karbondioksido."}, {"text_idx": "#000009", "text": "Ankau\u0306 se oni konsideras c\u0302ion tion, la enaerigoj el la biciklado por veturita kilometro povas sumig\u0302i al malpli ol dekono ol tiuj el persona au\u0306tomobilo, skribas la esplorista teamo."}]